বাংলাদেশে আদৌ কি আয়েজিত হবে BPL? উঠছে প্রশ্ন

ওয়েব ডেস্ক : সম্প্রতি মৃত্যু হয়েছে ইনকিলাব মঞ্চের মুখপাত্র শরিফ ওসমান হাদি-র (Osman Hadi)। তার পর থেকে ফের উত্তপ্ত হয়ে উঠেছে গোটা বাংলাদেশ (Bangladesh)। ময়মনসিংহে পিটিয়ে খুন করা হয়েছে এক হিন্দু যুবককে। এমনকি তাঁকে সবার সামনে পুড়িয়ে দেওয়া হয়। তা দেখে গোটা বিশ্ব স্তম্ভিত। এমন পরিস্থিতিতে কি সেখানে আয়োজিত হবে বাংলাদেশ প্রিমিয়ার লিগ (BPL)? এমনই প্রশ্ন উঠছিল। এবার তা নিয়ে জবাব দিলেন বাংলাদেশ ক্রিকেট বোর্ডের কর্তা সাখাওয়াত হোসেন।

আগামী ২৬ ডিসেম্বর থেকে এই লিগ শুরু হওয়ার কথা। ইতিমধ্যে নিরাপত্তার কারণে বাতিল করা হয়েছে উদ্বোধনী অনুষ্ঠানও। তবে বাংলাদেশ প্রিমিয়ার লিগ (BPL) আদৌ হবে কি না, তা নিয়ে প্রশ্ন উঠে গিয়েছে। তবে জল্পনা চলছে এই লিগ পিছিয়ে যেতে পারে এক সপ্তাহ।

আরও খবর : পাকিস্তানকে হারাতে মরিয়া বৈভব! কবে এশিয়া কাপের মেগা ফাইনাল?

তবে বাংলাদেশ ক্রিকেট বোর্ডের সহ সভাপতি সাখাওয়াত হোসেন বলেছেন, ২৬ ডিসেম্বরেই হবে এই টুর্নামেন্ট। এ নিয়ে নিরাপত্তা বাহিনীর সঙ্গে বোর্ড যোগাযোগ রেখে চলেছে বলে জানিয়েছেন তিনি। মাঠের সঙ্গে সঙ্গে আমরাও প্রস্তুত রয়েছি বলেও জানিয়েছেন তিনি।

তবে প্রশ্ন উঠছে, বাংলাদেশের এমন পরিস্থিতির মধ্যে বিদেশি ক্রিকেটাররা কি বাংলাদেশ প্রিমিয়ার লিগে খেলতে আসবেন? ঢাকা ক্যাপিটালসের কর্মকর্তা আতিক ফাহাদ জানিয়েছেন, কিছু সমস্যা সৃষ্টি হয়েছে। সে কারণে সংশয় তৈরি হয়েছিল। ২১ ডিসেম্বর থেকেই আমরা অনুশীলন শুরু করব। তার জন্য সবরমক প্রস্তুতি নেওয়া হচ্ছে।